Iran Air планира да добави към своя флот въздухоплавателни средства от съществуващ тип и да въведе нов тип въздухоплавателни средства във флота. Според презентацията специален екип е започнал работа по всеобхватен проект за управление на промените с цел проактивно да се установят, управляват и намалят евентуалните рискове за безопасността, свързани с въвеждането на нов тип въздухоплавателни средства. За всички външни и вътрешни промени в операциите, свързани с въвеждането на нов тип въздухоплавателни средства, които може да имат неблагоприятно въздействие върху безопасността, се използват документираните стандартни процедури.
 (60)
 За наличните въздухоплавателни средства от тип Fokker F100 и Boeing B747 във въздухоплавателния флот на Iran Air обаче не беше предоставена значима информация за подобрения с оглед на управлението на тяхната летателната годност.
 (61)
 Въз основа на цялата налична информация, включително резултатите от посещението на Съюза за оценка на място от май 2016 г. и изслушването, Комисията счита, че Iran Air е постигнал трайни подобрения в управлението на летателната годност на флота от Airbus A320 и е показал, че разполага с капацитет за въвеждане на нови видове въздухоплавателни средства в своя флот.
 (62)
 Отбелязва се също така, че е налице готовност от страна на CAO-IRI and Iran Air да сътрудничат на Комисията. Счита се, че като цяло CAO-IRI е достатъчно способна да изпълнява своите задължения по отношение на надзора върху въздушните превозвачи, сертифицирани в Иран. По отношение на Iran Air Комисията счита, че има достатъчно доказателства за спазване на приложимите международни стандарти за безопасност и препоръчаните практики. Управлението на флота от Fokker F100 и Boeing B747 обаче все още се нуждае от подобрения. Въз основа на това Комисията счита, че може да бъдат премахнати сегашните оперативни ограничения за Iran Air с изключение на тези по отношение на самолетите от типа Fokker F100 и Boeing B747 във флота на Iran Air, който трябва да останат в сила.
 (63)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че в приложение Б към Регламент (ЕО) No 474/2006 оперативните ограничения по отношение на Iran Air да се прилагат само за всички въздухоплавателни средства от тип Fokker F100 и Boeing B747.
 (64)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи, сертифицирани в Иран, действително спазват съответните стандарти за безопасност.
 (65)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Казахстан
 (66)
 От юли 2009 г. всички въздушни оператори, сертифицирани в Казахстан, с изключение на един, са обект на пълна оперативна забрана, дължаща се главно на неспособността на органа, който отговаря за надзора на безопасността на сертифицираните в Казахстан въздушни оператори — Комисията за гражданско въздухоплаване на Казахстан (САС), да